**PRIPREMA ZA VJERONAUČNI SAT**

1. **OPĆI PODACI**

|  |  |  |  |
| --- | --- | --- | --- |
| **Osnovna škola:** O. Š. Bedekovčina | **Nastavni predmet:** Katolički vjeronauk | **Odjel:**  | **Datum:**  |
| **Vjeroučiteljica**: Marica Celjak | 4.a | 9.2. |
| **Nastavna tema:** Isusu je važan čovjek |
| **Nastavna jedinica:** Isusu je važan čovjek (subota – sveti dan, čudesno ozdravljenje) |
| **ISHODI UČENJA:** | **Učenici će moći :*** opisati događaj ozdravljenja uzetoga
* objasniti povezanost i značenje biblijske poruke ozdravljenja uzetoga s konkretnim životom
* objasniti zašto Isus krši židovske propise i ozdravlja uzetoga.

  |
| **Metodički sustav:** Interpretacijsko – analitički  |
| **OBLICI RADA:**IndividualniFrontalni | **AKTIVNOSTI UČENIKA:**ČitanjePripovijedanjeRazgovorAnaliza i tumačenje biblijskog tekstaPismeno i slikovno izražavanjeRad s tekstom | **NASTAVNE METODE:****(metodički postupci)**MolitvaČitanjeRazgovorStvaralačo izražavanje: pisanje, crtanje, rad s tekstom | **NASTAVNA SREDSTVA:****(mediji komuniciranja)**UdžbenikBilježnicaPločaRadni listRačunalo i projektorFotografije |
| **Korelacija:** hrvatski jezik, likovna kultura |
| Literatura, izvori za nastavnika:* Kurikulum nastavnog predmeta Katolički vjeronauk za osnovne škole i gimnazije u Republici Hrvatskoj, <https://narodne-novine.nn.hr/clanci/sluzbeni/2019_01_10_216.html>
* Biblija, <https://biblija.ks.hr/>
* Pažin, Ivica; Pavlović, Ante. 2019. *Na putu vjere*, *udžbenik i radna bilježnica za katolički vjeronauk četvrtoga razreda osnovne škole*, Kršćanska sadašnjost, Zagreb.​
 |
| **Pitanja za provjeru ishoda:**1. U kojem danu u tjednu se dogodilo ozdravljenje?
2. Kakav je to dan za Židove?
3. Što Isus želi poručiti ozdravljenjem u subotu?
4. Kako se mi trebamo odnositi prema ljudima u potrebi?
5. Kome sve možemo pomoći i kako?
 |
| PLAN PLOČE:Isusu je važan čovjek* Subota – sveti dan
* Čudesno ozdravljenje

 Isus svojim primjerom pokazuje da čovjeka i njegove potreba trebamo staviti na prvo mjesto. |
| 1. **GLOBALNA STRUKTURA SATA**
2. Meditativno – molitveni početak
3. Motivacija
4. Najava teme
5. Prvi susret s tekstom
6. Intelektualno – emocionalna stanka
7. Izražavanje prvih dojmova
8. Interpretacija u užem smislu
9. Sinteza i aktualizacija
10. Vrednovanje
11. Molitveni završetak
 |

|  |  |  |
| --- | --- | --- |
|  | **TIJEK NASTAVNE DJELATNOSTI****(ARTIKULACIJA SATA)** | **AKTIVNOSTI ZA****UČENIKE** |
| **I.****II.** | **UVODNI DIO**1. **Meditativno – molitveni početak:**

*Sjeti se da svetkuješ dan subotnji. Šest dana radi i obavljaj sav svoj posao. A sedmoga je dana subota, počinak posvećen Gospodinu, Bogu tvojemu. Tada nikakva posla nemoj raditi: ni ti, ni sin tvoj, ni kći tvoja, ni sluga tvoj, ni sluškinja tvoja, ni živina tvoja, niti došljak koji se nađe unutar tvojih vrata.**Izl 20, 8–11* Svi zajedno: Slava Ocu….1. **Motivacija:**

Učenicima podijelim omotnice u kojima se nalazi puzzle slagalica od šest dijela. Slika predstavlja obitelj za stolom. (vidi prilog 1). Učenici imaju zadatak složiti slagalicu i zalijepipi je u bilježnicuKada završe, razlovaramo uz poticajna pitanja:* Što prikazuje slika? Tko je sve na slici?
* Pokušajte imenovati sliku!
* Što mislite, o kojem danu u tjednu se radi, s obzirom da je cijela obitelj na okupu?
* Kakav je dan nedjelja za nas kršćane? Koja nas zapovijed uči kako provoditi nedjelju?
* A koji dan je Isusu bio dan posvećen Bogu, s obzirom da je Isus bio Židov?
1. **Najava teme:**

Subota je najvažniji dan za Židove. Tog se dana sjećaju izlaska iz Egipta, mole i zahvaljuju Gospodinu za sve što je učinio. Subota je dan molitve i počinka. Tog je dana Židovima bilo zabranjeno raditi.Kakav je Isusov odnos prema čovjeku i suboti poslušat ćemo u sljedećem tekstu.Napisat ćemo naslov (ja na ploču, a učenici u bilježnice) *
* SUBOTA – NEDJELJA- sveti dan

**SREDIŠNJI DIO**1. **Prvi susret s tekstom:**

Učenike pozovem da se saberu i pripreme na čitanje teksta i prezentaciju koja slijedi. Iz udžbenika na 74.str. čitam tekst “Ozdravljenje uzetoga”. Tekst prati istoimena prezentacija. (prilog 2):**Ozdravljenje uzetoga**Isus je svake godine za blagdan Pashe sa svojim učenicima dolazio u Jeruzalem. U gradu je bilo mnoštvo ljudi. U blizini židovskoga Hrama nalazilo se kupalište s pet trijemova. U njima je ležalo mnoštvo bolesnika – slijepih, hromih, uzetih. Bijaše ondje neki čovjek koji je trpio od svoje bolesti trideset i osam godina. Kad ga Isus opazi gdje leži i kada dozna da je već dugo u tome stanju, kaže mu: “Želiš li ozdraviti?” Odgovori mu bolesnik: “Gospodine, nikoga nemam tko bi me uronio u kupalište kad se voda uzbiba. Dok ja stignem, drugi već prije mene siđe.“ Kaže mu Isus: “Ustani, uzmi svoju postelju i hodi!” Čovjek odmah ozdravi, uzme svoju postelju i prohoda. Toga dana bijaše subota. Židovi su stoga govorili ozdravljenomu: “Subota je! Ne smiješ nositi postelju svoju!” On im odvrati: “Onaj koji me ozdravi reče mi: “Uzmi svoju postelju i hodi!” Upitaše ga dakle: “Tko je taj čovjek koji ti je rekao:”Uzmi i hodi?” No ozdravljenik nije znao tko je taj jer je Isus nestao u mnoštvu što se ondje nalazilo. Nakon toga nađe ga Isus u Hramu i reče mu: “Eto, ozdravio si! Više ne griješi da te što gore ne snađe!” Čovjek ode i javi Židovima da je Isus onaj koji ga je ozdravio. Zbog toga su Židovi počeli Isusa napadati što to radi subotom. Isus im odgovori: “Otac moj sve do sada radi pa i ja radim.”1. **Intelektualno – emocionalna stanka:**

Učenici ostaju kratko u tišnini kako bi dublje doživjeli tekst.1. **Izražavanje prvih dojmova:**

Učenicima postavim pitanje:* Da možete bojom iskazati raspoloženje u tekstu, koju boju biste upotrijebili i zašto?
* Kakvo je raspoloženje u tekstvu?
* Što vas je u tekstu najviše privuklo, a što iznenadilo?
* Pročitajte tekst u sebi i pronađite nepoznate riječi
1. **Interpretacija u užem smislu:**

Učenike potičena na analizu kroz zajednički razgovor pomoću poticajnih pitanja:* Zašto je Isus svake godine dolazio u Jeruzalem?
* Tko se nalazio na kupalištu u blizini hrama?
* Na koga je Isus naišao dok je bio u Hramu?
* Što je Isus rekao čovjeku koji je dugo vremena bio bolestan?
* Što je Isus rekao čovjeku kojega je ozdravio?
* Jesu li Židovi bili sretni kad su vidjeli čovjeka kako nosi postelju i hoda? Zašto?
* Što je njima bilo važno, a što Isusu?
* Kako se Židovi ponašaju prema Isusu? Zašto?
* Stavlja li Isus na prvo mjesto brigu za čovjeka ili poštivanje subote?
* Što mi možemo naučiti iz ovog događaja?
1. **ZAVRŠNI DIO**
2. **Sinteza i aktualizacija:**

Možemo li reći da Isus nije svetkovao Dan Gospodnji? *Ako smo pažljivo pratili tekst čuli smo da je kupalište bilo blizu hrama i da je Isus poslije bio u hramu. Znači Isus te subote nije zaboravio ići u hram*Koga je Isus primjetio na putu do Hrama?Što nam pokazuje svojim primjerom?**Vidite li vi ljude u potrebi?** Kako se mi trebamo odnositi prema ljudima u potrebi?1. Kome sve možemo pomoći i kako?

Kome bi mogli pomoći već danas? | * *Učenici slušaju dok ja meditativno čitam tekst iz Izl 20, 8 – 11*
* *Svi zajedno molimo Slava Ocu!*
* *Učenici slažu puzzle slagalicu koja prikazuje obitelj za stolom*
* *Učenici iznose svoja zapažanja o slici koju su složili*
* *Učenici iznose svoja iskustva nedjelje kao dana Gospodnjeg*
* *Učenici pažljivo slušaju*
* *Učenici prepisuju s ploče nasov I ljučne pojmove*
* *Učenici slušaju tekst I prate prezentaciju*
* *Učenici u tišini proživljavaju pročitani tekst*
* *Učenici iznose dojmove o tekstu*
* *Učenici razgovaraju o tekstu*
* *Učenici odgovaraju na pitanja o tekstu*
* *Učenici usmeno odgovaraju na pitanja*
* *Učenici odgovaraju na pitanja, tj. nabrajaju načine kako pomagati drugima*

*Učenici prepisuju s ploče** *Učenici rješavaju radni listić*

Listić učenici lijepe u bilježnice.* *Učenici pjevaju*
 |
|   | Tada zapišemo najvažnije rečenice, ja na ploču a učenici u bilježnice.Napišemo ovako: *. Isus svojim primjerom pokazuje da čovjeka i njegove potreba trebamo staviti na prvo mjesto*Tada im podjelim radne listiće (prilog 3):**Nadopuni rečenice ponuđenim riječima:****ODJEĆU, UČENJU, POSJETITI, TRGOVINU, NJOM, UTJEŠITI.**•Prijatelj iz razreda je slomio nogu, ja ću ga \_\_\_\_\_\_\_\_\_\_\_\_\_\_\_\_.•Imam staru i bolesnu susjedu pa mogu umjesto nje otići u \_\_\_\_\_\_\_\_\_\_\_\_\_\_.•Prijateljica  iz razreda ima poteškoća u \_\_\_\_\_\_\_\_\_\_\_\_\_\_ pomoći ću joj  tako što ću učiti s \_\_\_\_\_\_\_\_\_\_\_\_\_.•Vjeroučiteljica nas je pozvala da pomognemo  siromašnima, ja ću donijeti\_\_\_\_\_\_\_\_\_\_\_\_\_\_.•Marica je tužna, pokušat  ću  je\_\_\_\_\_\_\_\_\_\_\_\_\_\_\_\_\_\_\_.Kada učenici završe, provjerimo točnost listića. Vrednovanje:Tada još jednom pitam učenike: 1. U kojem danu u tjednu se dogodilo ozdravljenje?
2. Kakav je to dan za Židove?
3. Što Isus želi poručiti ozdravljenjem u subotu?
4. **Molitveni završetak:**

**Pjesma: Da mi je biti sunce…** |
| PRILOZI:**Prilog 1. (motivacija)****http://banjalucanke.com/wp-content/uploads/2015/08/rucak.jpg****Prilog 3. (aktualizacija)****Nadopuni rečenice ponuđenim riječima:****ODJEĆU, UČENJU, POSJETITI, TRGOVINU, NJOM, UTJEŠITI.**•Prijatelj iz razreda je slomio nogu, ja ću ga \_\_\_\_\_\_\_\_\_\_\_\_\_\_\_\_.•Imam staru i bolesnu susjedu pa mogu umjesto nje otići u \_\_\_\_\_\_\_\_\_\_\_\_\_\_.•Prijateljica  iz razreda ima poteškoća u \_\_\_\_\_\_\_\_\_\_\_\_\_\_ pomoći ću joj  tako što ću učiti s \_\_\_\_\_\_\_\_\_\_\_\_\_.•Vjeroučiteljica nas je pozvala da pomognemo  siromašnima, ja ću donijeti\_\_\_\_\_\_\_\_\_\_\_\_\_\_.•Marica je tužna, pokušat  ću  je\_\_\_\_\_\_\_\_\_\_\_\_\_\_\_\_\_\_\_. |